# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC DORNA APEMIN SA Bucureşti**, cu sediul în Str. Preciziei, Nr. 10, Bucureşti Sectorul 6 , Judetul Bucureşti, , înregistrată la APM Suceava cu nr. 10890/08.11.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.12.2016, că proiectul Construire aductiune apa, lucrari de foraj si racord electric, jud. Suceava propus a fi amplasat în comuna Dorna Candrenilor si comuna Cosna nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 2, lit. iii;

In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului**:

a)Marimea proiectului: terenul pe care se va realiza investitia (forajele F1VB si F1bisVB, aductiunea apa si record electric) se afla in extravilanul comunelor Dorna Candrenilor si Cosna, in perimetrul de exploatare ape minerale Izvorul Alb-Valea Bancului.Terenul in suprafata de 700 mp este proprietate particulara si este inchiriat de societate, conform Conventiei nr. 204//2007 , categoria de folosinta a terenului fiind fanat.

Lucrarile proiectate sunt: doua foraje (F1VB si F2bisVB), retea de aductiune L=1334m, record la traseul de aductiune existent (Perimetrul Poiana Vinului-camin record Floreni), record electric.

Forajul F1VB: Adancimea totala: 110 m (fata de cota terenului)

1. Diametre gaura foraj: - diametrele de sapare ce se vor folosi sunt urmatoarele:

- 0 – 7,5 m: 610 mm

- 7,5 – 110 m: 445 mm

1. Coloane de protectie:

- 0 – 7,5 m: 610 mm coloana otel

- la partea superioara se va folosi o coloana de protectie, avand si rol de ghidaj, pentru a evita devierea gaurii de foraj, cu un diametru de 610 mm;

1. Coloana productie:

- 0 – 110 m: coloana inox 316L, 168 mm si filtre tip Johnson

1. Filtru pietris margaritar
2. Cimentarea coloanei de productie si a coloanelor de protectie:

- imediat dupa instalarea coloanei de ghidaj, spatiul inelar dintre aceasta si gaura de foraj se va umple cu lapte de ciment, turnat de la partea superioara;

- spatiul inelar dintre coloana de inox de productie si coloana de ghidaj se va umple cu lapte de ciment de la partea inferioara spre suprafata

Forajul F1bisVB **va avea următoarele caracteristici:**

1. Adancimea totala: 40 m (fata de cota terenului)
2. Diametre gaura foraj: - diametrele de sapare ce se vor folosi sunt urmatoarele:

- 0 – 5 m: 650 mm

- 5 – 40 m: 395 mm

1. Coloane de protectie:

- 0 – 5 m: 650 mm coloana otel

- la partea superioara se va folosi o coloana de protectie, avand si rol de ghidaj, pentru a evita devierea gaurii de foraj, cu un diametru de 650 mm;

1. Coloana productie:

- 0 – 40 m: coloana inox 316L, 168 mm si filtre tip Johnson

Filtru pietris margaritar

**Cabina de protectie** a forajelor este de tipul constructie pe structura metalica ci cu inchideri perimetrale din panouri sandwich, cu fundatie din beton.

Forajele se vor echipa cu cate o pompã submersibilã multietajatã complet inundabilã, cu rotoare radiale sau semiaxiale, în constructie modularã, pentru montaj vertical , cu clapetã de refulare integratã.

***Lucrări de aducțiune propuse:***

-sistem de aducțiune format din 4 conducte din polietilenă de înaltă densitate PE 100, Pn10, Ø 63 mm, L=1334m (cate 2 pentru fiecare foraj, una de serviciu si una de rezerva) de la noile foraje F1VB și F1bisVB până la traseul de aducțiune existent (Perimetrul Poiana Vinului - Cămin racord Floreni

-conductele se vor amplasa ingropat, la o adancime de min. 1,1m, sub adancimea de inghet

***Construire cămin racord și distribuție:*** Cămin racord aducțiuni - lungime 4,2 m şi lăţime 3,6 m, cu fundaţie din beton armat, pereți parțial din beton armat (h = 2,00 m) și cărămidă şi (h = 2,86 m).Caminul va fi echipat cu hidrofor compact si rezervor de inox 5000l.

***Lucrări racord electric propuse***

Alimentarea cu energie electrică se va face cu cabluri de energie montate îngropat la Hmin = -0,80 m faţă de cota terenului sistematizat, pe o lungime de aproximativ 1400 m. Cablurile de energie se vor proteja în tuburi din PVC, amplasat pe pat de nisip cu o grosime de 10 cm

b). Cumularea cu alte proiecte:lucrarile de investitie propuse se vor executa in perimetrul de exploatare ape minerale Izvorul Alb-Valea Bancului.

c) Productia de deseuri:Deseurile tehnologice provenite din construirea sistemului de aductiune, inclusiv a caminului racord si a forajelor vor fi depozitate temporar in containere, apoi preluate de societate si transportate la sediul fabricii de imbuteliere din Poiana Negrii, de unde vor fi predate/valorificate catre agenti economici autorizati.

Dupa terminarea lucrarilor de montaj conducta, astuparea santului se va realiza cu pamantul rezultat de la sapatura si depozitat pe marginea santului, in final depunand stratul vegetal depozitat separat, astfel ca dupa tasare pamantul sa ajunga la profilul initial, apt pentru a fi impadurit. Terenul afectat de lucrari va fi refacut la categoria de folosinta initiala .

d)Emisii poluante, inclusiv zgomotul si alte surse de disconfort

Cea mai apropiată așezare umană se află la o distanță de cca. 1600 m, față de investitia propusa, iar activitatea desfășurată în cadrul perimetrului nu va influența negativ așezările umane.

Prin destinația lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia. Pentru realizarea investiției nu se vor introduce substanțe poluante în sol şi nu se va modifica structura sau tipul solului. Analizând sursele de poluare a apelor şi modul de evacuare a acestora, la realizarea investiției nu vor exista pericole majore de poluare a factorului de mediu apă, iar efectul cumulat al activitatii care se desfasoara in perimetru și al celei propuse asupra factorului de mediu apă poate fi considerat nesemnificativ. Datorita numarului relativ mic de utilaje si mijloace auto din dotare, precum si a functionarii discontinue, acestea nu sunt considerate ca surse de poluare a factorului de mediu aer.Prin funcționarea ei, investiția propusă, nu este generatoare de poluanți asupra factorului de mediu aer. Prin destinaţia lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia. Pentru realizarea investiției se vor efectua săpături, dar nu se vor introduce substanţe poluante în sol şi nu se va modifica structura sau tipul solului.

În timpul efectuării lucrărilor de amenajare a investiției propuse pot fi generate deșeuri de ambalaje ale materialelor de construcții (saci de hârtie, plastic, lemn, PEHD) și deșeuri menajere biodegradabile provenite din activitatea personalului.

Aceste deșeuri sunt nepericuloase și vor fi predate în vederea valorificării, respectiv a depozitării definitive, către firme autorizate pentru desfășurarea acestor activități cu care beneficiarul deține contracte de servicii.

In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul cumulat al investiției existente precum și a proiectului propus asupra factorilor de mediu poate fi considerat nesemnificativ.

2. Localizarea proiectului: Din punct de vedere administrativ, investiția propusă se află pe raza Comunelor Dorna Candrenilor şi Coșna. Accesul în zonă se face pe calea ferată (gara Floreni) şi pe drumul naţional DN 17, tronsonul Vatra Dornei – Poiana Stampei – Bistriţa.

Conditiile de realizare a proiectului (se aplica pentru proiectele pentru care autoritatea competenta pentru protectia mediului a decis ca nu este necesara parcurgerea procedurilor de evaluare a impactului asupra mediului si evaluarea adecvata):

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare și a avizelor din certificatului de urbanism nr. 42/16.08.2016.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

f)La finalizarea investiţiei titularul are obligaţia de a solicita revizuirea autorizaţiei de mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV Şef Serviciu Avize, Acorduri, Autorizații**

**Ing. Vasile Osean ing. Constantin Burciu**

**intocmit**

**Ing. Angela Ignătescu**